Video: Kyk hoe robothond ŉ riksja sleepSkermgreep uit die video ŉ Video van ŉ robot wat ŉ riksja sleep, maak opslae op sosiale media. Adam Savage, ŉ Amerikaanse televisie-persoonlikheid van Mythbusters-faam, toets in dié video die driewiel-riksja. Alhoewel die video reeds in Februarie verfilm is, het dit weer opslae gemaak toe dit vandeesweek deur Supriya Sahu, ŉ Indiese staatsamptenaar, op Twitter gedeel is. In die video klim Adam op die riksja voor die robothond, genaamd Spot, dit in die pad af begin sleep. Spot is ŉ “ratse mobiele robot” wat deur die Amerikaanse ingenieurs- en robotikamaatskappy, Boston Dynamics, vervaardig is. Volgens hul webwerf kan die robot terrein “met ongekende beweegbaarheid” navigeer. “Toekomstige riksjas!” het Sahu by die video geskryf. “Kyk na dié wonderlike prototipe van ŉ riksja wat deur ŉ robot gesleep word.” Adam het die robothond by Boston Dynamics geleen, berig The Verge. Hy het dit gebruik om hom in ŉ tuisgemaakte riksja rond te sleep. Future Rickshaws ????! See this amazing prototype of a robot-driven Rickshaw carriage Credits – Adam Savage- Boston Dynamics pic.twitter.com/YAN3YAjQoJ — Supriya Sahu IAS (@supriyasahuias) October 19, 2020